55.05 REGOLAMENTI DWAR ATTI TA’ NUTARA MEJTIN L-AVVIŻ LEGALI 303 ta’ l-2005. L-AVVIŻ LEGALI 303 ta’ l-2005. 1. Titolu. It-titolu ta’ dawn ir-regolamenti hu Regolamenti dwar Atti ta’ Nutara Mejtin. 2. Atti mhux konformi ma’ l-artikolu 40. Kap. 55. Fil-każ li wara l-mewt ta’ Nutar, jirriżulta li xi atti pubblikati minnu, u li kienu ġew debitament iffirmati mill-partijiet, m’humiex konformi mad-disposizzjonijiet ta’ l-artikolu 40 ta’ l-Att dwar il-Professjoni Nutarili u l-Arkivji Nutari li, għandu jkollhom seħħ id-disposizzjonijiet li ġejjin ta’ dawn ir-regolamenti. 3. Atti insinwati kif imiss fir-Reġistru Pubbliku. Meta l-atti msemmija fir-regolament 2 ikunu ġew insinwati kif imiss fir-Reġistru Pubbliku, dik in-nota ta’ l-insinwa għandha sservi sabiex tiġi stabbilita d-data tal-pubblikazzjoni ta’ l-att, meta din tkun nieqsa jew mhux kompluta, u d-data li tiġi indikata f’dik in-nota ta’ l-insinwa għandha titqies bħala d-data tal-pubblikazzjoni. 4. Meta att ma jkunx iffirmat minn Nutar. Meta l-att oriġina li ma jkunx ġie ffirmat min-Nutar, jew meta dik il-firma ma tkunx kompluta, il-firma tan-Nutar fuq in-nota ta’ l-insinwa għandha titqies suffiċjenti biex tfisser li dak l-att ġie pubblikat min-Nutar li jkun iffirma n-nota ta’ l-insinwa, u meta ma jkunx hemm imsemmil-post tal-pubblikazzjoni ta’ l-att, dan għandu jitqies li ġie pubblikat fl-uffiċċju prinċipali tan-Nutar. 5. Lakuni fl-att oriġinali. Meta fin-nota ta’ l-insinwa jirriżultaw dettalji li ma jidhrux fl-att oriġinali u jidhru bħala lakuni f’dan l-att, dawn id-dettalji għandhom jitqiesu li jiffurmaw parti minn dan l-att. 6. Meta d-dikjarazzjoni li tkun saret iċ-ċerzjorazzjoni min-Nutar tkun nieqsa fl-att, għandu jiġi preżunt li dik iċ-ċerzjorazzjoni tkun saret min-Nutar. 7. Meta d-dikjarazzjoni dwar l-inkapaċità ta’ firmatarju fuq att tkun nieqsa. Kap. 55. Fejn id-dikjarazzjoni msemmija fl-artikolu 28(1)(k)(v) ta’ l-Att dwar il-Professjoni Nutarili u l-Arkivji Nutari li, dwar l-inkapacità ta’ firmatarju fl-att, tkun nieqsa, il-firma tax-xhieda għandha titqies suffiċjenti. 8. Preżunzjoni ta’ validità. Fil-każ li jkun hemm il-kondizzjonijiet kollha kif stipulati f’dawn ir-regolamenti, l-att oriġinali jitqies li jkun validu għall-finijiet u effetti kollha tal-li [i. 9. Nutar Konservatur jiddikjara fil-marġni. Kap. 55. In-Nutar Konservatur tan-Nutar li jkunmiet għandu jniżżel fil-marġni ta’ kull att li ma jkunx konformi ma’ l-artikolu 40 ta’ l-Att dwar il-Professjoni Nutarili u l-Arkivji Nutari li, kif hawn qabel imsemmi, dikjarazzjoni li dak l-att ikun ġie ratifikat bis-saħħa ta’ dawn ir-regolamenti: Iżda fin-nuqqas ta’ Nutar Konservatur dik id-dikjarazzjoni għandha ssir min-Nutar Prinċipali tal-Gvern.